ປ. ໂອ​ບາ​ມາ ກ່າວວ່າ ການນັບຖື ສິດທິມະນຸດ​ ໃນຫວຽດນາມ ບໍ່ໄດ້ເປັນໄພ ຂົ່ມຂູ່ຕໍ່ສັງຄົມ​
​​ບັນດາ​ແຂກ ​ຜູ້​ເຂົ້າຮ່ວມ​ຟັງ​ຄຳ​ປາ​​ໄສ ​​ຂອງ​ຜູ້ນຳສະຫະລັດ ທີ່​ຫໍ​ປະຊຸມ​ໃຫຍ່ ໃນ​ຮາ​ໂນ່ຍ ​ມີ​ປະມານ 2,000 ຄົນ ຮວມທັງ​ເຈົ້າໜ້າ​ທີ່ ​ລັດຖະບານ​ຫວຽດນາມ​ ຈຳນວນ​ນຶ່ງ.
ປະທານາທິບໍດີ ບາຣັກ ໂອບາມາ ໃນຄຳປາໄສທີ່ເບິ່ງໄປຂ້າງໜ້ານັ້ນ ໄດ້ກ່າວຕໍ່ຊາວຫວຽດນາມວ່າ ພວກເຂົາເຈົ້າ ແລະປະຊາຊົນອາເມຣິກັນ ກຳລັງເລີ້ມການເດີນທາງເປັນເວລາ 100 ປີຮ່ວມກັນ ດ້ວຍການຢ້ຽມຢາມຄັ້ງນີ້ ພວກເຮົາໄດ້ເຮັດໃຫ້ຄວາມສຳພັນຂອງພວກເຮົາໝັ້ນຄົງຂຶ້ນ ກວ່າເກົ່າ ໃນໄລຍະຫລາຍໆທົດສະວັດຕໍ່ໜ້ານັ້ນ ຄືການທຳນາຍຂອງ ປະທານາທິບໍດີໂອບາມາ ບໍ່ວ່າຄວາມສຳພັນນີ້ພົວພັນກັບການເສີມຄວາມເຂັ້ມແຂງກັບອະດີີດສັດຕູເກົ່າ ຫລືບໍ່ ດັ່ງທີ່ປະທານາທິບໍດີໂອບາມາ ຕ້ອງການນັ້ນມັນຈະຂຶ້ນກັບວ່າຜູ້ໃດຈະສືບທອດຕຳແໜ່ງຕໍ່ຈາກທ່ານຢູ່ທຳນຽບຂາວ ໃນເດືອນມັງກອນປີໜ້າ ເມື່ອພິຈາລະນາເບິ່ງແລ້ວ ເວລາທ່ານນາງເປັນລັດຖະມົນຕີການຕ່າງປະເທດ ທ່ານນາງ Hillary Clinton ໄດ້ມີບົດບາດອັນສຳຄັນໃນການຊ່ວຍຫັນປ່ຽນນະໂຍບາຍຂອງສະຫະ ລັດໄປສູ່ເອເຊຍ ແຕ່ຖ້າຫາກວ່າທ່ານ Trump ໄດ້ເປັນປະ ທານາທິບໍດີ ແຕ່ການພະນັນທັງໝົດກ່ຽວກັບການຫັນໜ້າເຂົ້າຫາກັນກັບອາຊ່ຽນ ກໍແມ່ນຈະບໍ່ມີ ຫວຽດນາມ ແລະບັນ ຫາອື່ນໆອີກຈຳນວນນຶ່ງ ຮວມທັງເລື້ອງການຄ້າ ນັ້ນຄືຄຳເວົ້າຂອງທ່ານ Simon Tay ປະທານ ສະຖາບັນກິດຈະການນາໆຊາດຂອງສິງກະໂປ ໃນບັນດາແຂກຜູ້ເຂົ້າຮ່ວມຮັບຟັງຄຳປາໄສໃນຂອບເຂດທີ່ກວ້າງຂວາງຂອງຜູ້ນຳ ສະຫະ ລັດ ທີ່ຫໍປະຊຸມໃນນະຄອນຫຼວງຮາໂນ່ຍໃນວັນອັງຄານມື້ນີ້ແມ່ນມີປະມານ 2,000 ຄົນ ຮວມທັງເຈົ້າໜ້າທີ່ລັດຖະບານຫວຽດນາມຈຳນວນນຶ່ງ ຄຳປາໄສດັ່ງກ່າວນີ້ຍັງໄດ້ເວົ້າເຖິງບັນຫາທີ່ສຳຄັນສຸດກ່ຽວກັບເລື້ອງສິດທິມະນຸດ ທ່ານໂອບາມາໃຫ້ຂໍ້ສັງເກດວ່າ ສິດທິກ່ຽວກັບອິດສະຫຼະພາບໃນການສະແດງຄວາມຄິດຄວາມເຫັນ ແລະສິດເສລີພາບໃນດ້ານຂ່າວສານ ຕະຫລອດທັງສິດເສ ລີພາບໃນການໂຮມຊຸມນຸມ ແມ່ນໄດ້ຮັບການເທີດທູດໄວ້ຢູ່ໃນລັດຖະທຳມະນູນ ຂອງຫວຽດນາມ ນອກນັ້ນ ທ່ານຍັງໄດ້ກ່າວເຖິງການເປີດກວ້າງ ກ່ຽວກັບຂັ້ນ ຕອນທາງການເມືອງຂອງຫວຽດ ນາມ ໃຫ້ແກ່ບັນດາຜູ້ສະໝັກທີ່ຢູ່ນອກພັກຄອມມິວນິສ ທ່ານກ່າວວ່າ ໃນທັດສະນະຂອງຂ້າພະເຈົ້າແລ້ວ ການປະຕິບັດສິດທິເຫລົ່ານີ້ບໍ່ໄດ້ເປັນໄພຂົ່ມຂູ່ຕໍ່ສະຖຽນລະພາບແຕ່ຢ່າງໃດເລີຍ ມິພວກນັກໂທດການເມືອງຫລາຍກວ່າ 100 ຄົນຢູ່ໃນຫວຽດນາມ ແລະອີກຈຳ ນວນນຶ່ງໄດ້ຖືກຈັບເຂົ້າໄປຕື່ມໃນຮອບອາທິດຜ່ານມາ ອີງຕາມພວກນັກເຄື່ອນໄຫວ ກ່ອນຄຳປາໄສໃນມື້ນີ້ ທ່ານໂອບາມາ ໄດ້ພົບພໍ້ກັບບັນດາສະມາຊິກຂອງກຸ່ມສັງຄົມພົນລະເຮືອນຫວຽດນາມ 6 ຄົນໂດຍກ່າວວ່າ ນີ້ແມ່ນຂົງເຂດທີ່ມີຄວາມເປັນຫ່ວງ ກ່ຽວກັບເສລີ ພາບ ທາງດ້ານການເມືອງ ແລະທ່ານໄດ້ກ່າວຊົມເຊີຍຊາວຫວຽດນາມເຫລົ່ານັ້ນວ່າ ເຕັມ ໃຈທີ່ຢາກໃຫ້ສຽງຂອງພວກເຂົາເຈົ້າໄດ້ມີການຮັບຟັງ